Макане
Макане — Нохчийчуьра Теркан кӀоштара йуьрт йу.

Маканен йуьртан меттиган административан центр йу.

Географи 
Лаьтта Теркан аьтту бердаца, кӀоштан йукъ йолчу ЧӀулга-Юртан 28 километр къилба-малхбалехьа, Лаха Неврена а, Макан-КӀотарна а йукъахь.

Лулара ярташ: къилбаседа-малхбузехьа — Макан-ГӀала, Лаха Невре, Чернокозово, Новр-ГӀала, къилбаседа-малхбалехь — Савельевски гӀала, къилба-малхбалехь — Макан-КӀотар а, Гал-ГӀала а, къилба-малхбузехьа — Минеральни, малхбузехьа — Лакха Невре, малхбалехьа — Новотерски.

Микротопоними 
Маканен гуонаха дукха микротопонимаш йу:
 Аьхкина барз – Маканен малхбалехьара, йуккъерчу бӀешерийн кошан барз.
 Шонгин боьра – Маканен малхбалехьара меттиг. Шонга – наггахь бен хаалуш йоцу нохчийн шира цӀе.
 Элашханан тогIи – Маканен малхбалехьара меттиг.
 СенмаIашка – Галнен а, Маканен а йукъарчу хьуьнхара меттиг.
 Чурт дегIе – Маканен малхбалехьара СенмаIашкан кӀоштара меттиг.
 Сийлахь-Боккхачу Даймехкан тӀамехь 1941-1945 шерашкахь кхелхинчарна хӀоттийна хӀоллам. Лаьтта Маканен йуккерачу ишколан хьалха.
 Муьжгийн мохк – дайначу бӀешарахь Россера схьакхелхинчарна дӀаделла лаьттан доккха дакъа. 
 Элийн мохк – Маканен къилба-малхбузера латтанаш.
 Iажаркхан тогIи – Маканен малхбузера тогӀи. 
 ЦIийдарийн тогIи – Маканен малхбузера хаза тогӀи. ЦIийдарех маканхоша кечдора басарш.
 Шидин мохк – Шида паччахьан эскарера эпсар хилла, шен мехкан тӀедаьлла даьхний Шидас дӀа а дуьгий, ялта хӀаллакдарна гӀуда ца текхча дӀа ца лора даьхнийн дайшна.
 Хьакхин орамашка – Маканен къилбаседа-малхбузехь. «Хьакхин орам» - акха хьакхарчаша буу орамаш бу.
 Шидийн берийн хьун – эпсаран Шидин тӀаьхьенийн хьун.
 Наж хьун – Теркан аьтту бердаца йолу хьун.
 Зеламханан тогIи – Маканен къилбаседа-малхбузехь йолу тогӀе. 
 Бухбоцу Iам – Маканен малхбалера Ӏам.
 Iаьржа Iам ]] – Маканен малхбалера Ӏам. ЦӀе йелла Ӏам чуьра хин бесах.
 Макан кIотар – Маканен малхбалера кӀотар, Галнен а, Маканен а йукъахь лаьтта. Кхуза хуьйшура Маканера а, Галнера а бахархой.

Этимологи 
ЦӀе уьйр йолуш хила тарло гӀалагӀазкхийн Теркан аьрру бердаца йолчу Макан-ГӀалица. Нохчийн йуьртан а, гӀазакхийн гӀалийн (Макане, Макан-ГӀала)  а этимологи кхетош йац хӀинци а. XVII бӀешарахь дуйна архиван документашкахь хаало – Мекене меттиг. Хила тарло, этноним ялар "Мака" + "ане" шина орамех, аьлчи а «Мака» боьршачу стеган цӀе йу, ткъа «ане» - нийса меттиг. Уллорчу Лаха Неврехь беха МакаевгӀар, церан дайшкара яьлла а хила тарло йуьртан цӀе.

Бахархой

Истори 
1944 шарахь нохчий а, гӀалгӀай а, ара а баьхна Нохч-ГӀалгӀайн АССР дӀаяьккхинчул тӀехьа Маканен цӀе хийцина Кругловка аьлла. Кхазакхстанера цӀадирзинчул тӀаьхьа шира цӀе йухаерзийна.

Дешар 
 Маканен муниципалан йуккъера йукъарадешаран ишкол.

Тайпанаш 
Юьртахь деха тайпанаш:
 Билтой
 Буной
 Зандакъой
 Курчалой.
 Таркхой.
 Харачой
 ЦӀадахьрой
 Чартой
 Чунгарой,
 ЧӀинхой,
 Ширдий,
 Шотой,
 Элистанжхой,
 Энганой,
 Ӏаларой,

Билгалдахарш

Хьажоргаш 
 Село Мекен-Юрт / Чечня / Справка / СКФО.РУ (Северо-Кавказский федеральный округ)
 Почтовые индексы и коды ОКАТО — Мекен-Юрт село Надтеречный район Чеченская республика. 

Теркан кӀоштан нах беха меттигаш